বাংলা দলে জায়গা পাওয়াটাই অভিজিতের জীবনের প্রথম বাঁক। জুনিয়র বাংলা দলে চ্যাম্পিয়ন হওয়ার পরই অনূর্ধ্ব ১৭ বিশ্বকাপ দলের জন্য বাছাই হন অভিজিত। গত চারবছর গোয়ায় জাতীয় শিবিরে আরও লড়াকু হওয়ার শিক্ষা পাচ্ছেন। আরও এগিয়ে যাচ্ছেন স্বপ্নের দিকে। টানাটানির সংসারে অভাবকে ড্রিবল করে একটি ছেলে এগোচ্ছে। গ্যালারি ভর্তি লোক আনন্দে উল্লাসে করতালি দিচ্ছে। ওর বাবা আর ওর অশোক কাকুর মতো ও অসহায়তার লাল কার্ড দেখে মাঠের বাইরে যেতে চায় না। সাফল্যের গোলটা ও দেবেই।